Φύλλο εργασίας για τις ενότητες Η οργάνωση της Κρητικής Πολιτείας Η περίοδος της δημιουργίας- Τα πρώτα νέφη
1) Να επιλέξετε και να γράψετε τη σωστή απάντηση για κάθε ομάδα από τις ακόλουθες ερωτήσεις:
1.Στο έργο της πρώτης κυβέρνησης της Κρητικής Πολιτείας δεν συγκαταλέγεται το μέτρο:
α. της αντιμετώπισης του μεγάλου προβλήματος της λέπρας
β. της οργάνωσης ταχυδρομικής υπηρεσίας
γ. της ίδρυσης πολλών σχολείων και διορισμών δασκάλων 
δ. της κοπής κρητικού νομίσματος (της κρητικής λίρας)

2. Με τον Οργανικό νόμο του 1900 δόθηκε λύση:
α. σε ακανθώδη εκκλησιαστικά ζητήματατης Κρητικής Εκκλησίας
β. στο μεγάλο πρόβλημα της λέπρας-
γ. στο ζήτημα του κρητικού νομίσματος
δ. σε ζητήματα εκπαίδευσης

3. Η πρώτη κυβέρνηση της Κρητικής Πολιτείας:
α. οργάνωσε Κρητική Πολιτοφυλακή κάτω από την εποπτεία Ελλήνων αξιωματικών
β. οργάνωσε Χωροφυλακή με Γάλλους αξιωματικούς και υπαξιωματικούς
γ. έκοψε κρητικό νόμισμα (την κρητική δραχμή)
δ. εξέδωσε τον Νόμο «Περί ιδρύσεως σώματος δημοφρουρών» («ροπαλοφόροι») για τη στήριξη της δημόσιας τάξης

4.Το πρώτο Σύνταγμα της Κρητικής Πολιτείας:
α. ψηφίστηκε μετά το κίνημα του Θερίσου (1905)
β. εφαρμόστηκε από την «Προσωρινή Κυβέρνηση της Κρήτης»
γ.  εφαρμόστηκε κατά την περίοδο της αρμοστείας Αλ. Ζαΐμη (196-1908)
δ. εγκρίθηκε από το Συμβούλιο των Πρέσβεων των Προστάτιδων Δυνάμεων στη Ρώμη 

5. Η πρώτη κυβέρνηση της Κρητικής Πολιτείας:
α. προέβη στην έκδοση γραμματίων για εσωτερικό πατριωτικό δάνειο 100.000 δραχμών
β. οργάνωσε τον πρώτο στρατό του νησιού, την Πολιτοφυλακή της Κρήτης
γ. έκοψε νόμισμα, την κρητική δραχμή και ίδρυσε την Κρητική Τράπεζα 
δ. αντιμετώπισε χωρίς επιτυχία το ζήτημα των σχέσεων της Εκκλησίας της Κρήτης με το Οικουμενικό Πατριαρχείο

6. Το Σύνταγμα της Κρητικής Πολιτείας (1898) συντάχτηκε κατά το πρότυπο του ισχύοντος τότε:
α. αγγλικού συντάγματος
β. γαλλικού συντάγματος
γ. ελληνικού συντάγματος
δ. ιταλικού συντάγματος

7. Με τον Οργανικό Νόμο του 1900:
α. ορίστηκε το καθεστώς των σχέσεων της Εκκλησίας της Ελλάδας με το Οικουμενικό Πατριαρχείο
β. δημιουργήθηκε ένα καθεστώς ημιαυτόνομης Κρητικής Εκκλησίας 
γ. εντάθηκαν τα ακανθώδη εκκλησιαστικά ζητήματα που απασχολούσαν την Εκκλησία της Κρήτης
δ. έμειναν εκκρεμότητες στο ζήτημα της εκλογής του Προκαθήμενου και των Επισκόπων της Κρητικής Εκκλησίας 

2. Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα από τον αριθμό που αντιστοιχεί στην κάθε πρόταση: 
1) Στην πρώτη κυβέρνηση της Κρητικής Πολιτείας ορίστηκε Υπουργός Στρατιωτικών ο Ελευθέριος Βενιζέλος.
2) Στις 9 Δεκεμβρίου 1898 ο Γάλλος Ναύαρχος Ποττιέ, με την ιδιότητα του Προέδρου του Συμβουλίου των Ναυάρχων, παρέδωσε στον πρίγκιπα Γεώργιο τη διοίκηση της Κρήτης.
3) Η πρώτη κυβέρνηση της Κρητικής Πολιτείας δεν έλαβε καμία μέριμνα για την αντιμετώπιση της λέπρας, που είχε λάβει ενδημική μορφή στις πόλεις και τα χωριά της Κρήτης.  
4) Το Σύνταγμα της Κρητικής Πολιτείας εγκρίθηκε από το Συμβούλιο των Πρέσβεων των Προστάτιδων Δυνάμεων στη Ρώμη.
5)Η πρώτη κυβέρνηση της Κρητικής Πολιτείας προέβη στην έκδοση γραμματίων για εσωτερικό πατριωτικό δάνειο 100.000 δραχμών.
6) Το σύνταγμα της Κρητικής Πολιτείας καθόριζε με ακρίβεια τις αρμοδιότητες του Ύπατου Αρμοστή. 
7) Στο ζήτημα της ένωσης της Κρήτης με την Ελλάδα παρατηρήθηκε εξαρχής διάσταση απόψεων μεταξύ του Γεωργίου και του Ελευθερίου Βενιζέλου.
8) Ο πρίγκιπας Γεώργιος ανέλαβε καθήκοντα ύπατου αρμοστή στην Κρήτη σε κλίμα πολύ μεγάλου ενθουσιασμού.




3. Να δώσετε το περιεχόμενο των ακόλουθων ιστορικών όρων: Οργανικός Νόμος του 1900.

4. Να τοποθετήσετε τα ακόλουθα ιστορικά γεγονότα στη σωστή χρονολογική σειρά, αρχίζοντας από το αρχαιότερο:
α. Δημιουργείται η Ερμούπολη στη Σύρο.
β. Οργανώνεται το λεπροκομείο της Σπιναλόγκας.
γ. Ολοκληρώνεται η διάνοιξη της διώρυγας της Κορίνθου. 
δ. Κατασκευάζεται το φράγμα και η τεχνητή λίμνη στον Μαραθώνα.
ε. Ιδρύεται η Εθνική Τράπεζα.

5.  Να αντιστοιχίσετε τα στοιχεία της στήλης Α με εκείνα της στήλης Β. Ένα στοιχείο της στήλης Β περισσεύει.
	Α
	Β

	1. Σύνταγμα 1844
2. Σύνταγμα 1864 
3. Σύνταγμα Κρητικής Πολιτείας (1899)
4. Σύνταγμα 1911
5. Σύνταγμα 1927
	α. ως πολίτευμα ορίστηκε η αβασίλευτη δημοκρατία
β. διασφάλισε τη μονιμότητα των δημοσίων υπαλλήλων
γ. ως πολίτευμα ορίστηκε η βασιλευόμενη δημοκρατία
δ. προέβλεπε την έκδοση νομίσματος, της κρητικής δραχμής
ε. ως πολίτευμα ορίστηκε η συνταγματική μοναρχία
στ. συντάχθηκε κατά το πρότυπο του συντάγματος του 1864



3ο ΘΕΜΑ
Συνδυάζοντας τις ιστορικές σας γνώσεις με τις απαραίτητες πληροφορίες από τα κείμενο που σας δίνονται, να παρουσιάσετε: 
α. τους παράγοντες που διαμόρφωσαν κλίμα εσωτερικής κρίσης στην πρώτη κυβέρνηση της νεοσύστατης Κρητικής πολιτείας							   (μονάδες 13)
β. την κορύφωση της προσωπικής και πολιτικής αντιπαράθεσης μεταξύ πρίγκιπα και Βενιζέλου.                                                                                                                       
 											   (μονάδες 12)                                                                                                   Μονάδες 25
ΚΕΙΜΕΝΟ Α
Τα σοβαρά προβλήματα που γεννήθηκαν στην εφαρμογή του κρητικού συντάγματος του 1899 ήταν συνέπεια των ατελειών του. Για παράδειγμα, ο ύπατος αρμοστής οριζόταν ως αντιπρόσωπος των Μεγάλων Δυνάμεων στην Κρήτη, αλλά συνδεόταν και με το λαό της με μια «σύμβαση». Ήταν ο κεντρικός παράγοντας του κράτους και ο κύριος εκτελεστικός λειτουργός και σημαντικό στέλεχος της νομοθετικής εξουσίας. Όπως παρατηρούσε ο πρόεδρος της συντακτικής επιτροπής Ι. Σφακιανάκης, «το πρόσωπον του Ηγεμόνος είναι το κέντρον όλων των εξουσιών». Από την άλλη μεριά, τα μέλη της αρμοστειακής κυβέρνησης, σύμφωνα πάντοτε με το σύνταγμα, ήταν σύμβουλοι του πρίγκιπα, ελεγχόμενοι και άμεσα υπόλογοι σ’ αυτόν μάλλον παρά στη Συνέλευση από την οποία προέρχονταν. Η Κρητική Συνέλευση, η οποία εκλεγόταν με γενική ψηφοφορία κάθε δύο χρόνια, δεν είχε σαφείς εξουσίες ούτε αρκετές αρμοδιότητες. 

Μακράκη, Λ., Ελευθέριος Βενιζέλος 1864-1910, Αθήνα, ΜΙΕΤ, 1992.
ΚΕΙΜΕΝΟ Β
Ημείς, Πρίγκηψ Γεώργιος της Ελλάδος, Ύπατος Αρμοστής εν Κρήτη
Έχοντες υπόψη το άρθρον 65 του Συντάγματος
Επειδή ο επί της Δικαιοσύνης Σύμβουλος, Ελευθέριος Βενιζέλος, όλως αναρμοδίως υπεστήριξε και δημοσία εξέθηκε γνώμας επί σπουδαιοτάτου ζητήματος του τόπου αντιθέτως προς το Ημέτερον φρόνημα και την εντολήν Ημών, απολύομεν αυτόν του αξιώματος του Συμβούλου επί της Δικαιοσύνης.
Εν Χαλέπα τη 18/3 /1901
Γεώργιος
Μητσοτάκης, Ε.Κ.., Ο Επαναστάτης, το χρονικό του Θερισιανού αγώνα, Αίγαγρος, Αθήνα 1970.
